משה אביגדור שולוואס

פרופ' משה אביגדור שוּלוַואס (בפולנית: Moszek Awigdor Szulwas; באנגלית: Moses Avigdor Shulvass; ‏ 29 ביולי 1909, פלונסק, פולין – 22 באפריל 1988, אוונסטון, אילינוי) היה מחנך והיסטוריון של תולדות עם ישראל, בעיקר יהדות איטליה. נסמך לרבנות בפולין, התחנך בגרמניה, בין 1935 ל-1948 חי בארץ ישראל, ואחרי כן השתקע בארצות הברית, שם חי ופעל עד מותו. שולוואס נולד בשנת 1909 בפלונסק שבפולין (אז בשליטת האימפריה הרוסית), בנם של מאיר ורבקה (מיכלסון) שולוואס. למד בבית המדרש לרבנים "תחכמוני" של תנועת המזרחי בוורשה והוסמך לרבנות ב-1930. בפולין היה פעיל בתנועת המזרחי והתחיל לפרסם מאמרים ביידיש ובעברית. השלים את לימודיו באוניברסיטת ברלין, וב-1934 קיבל תואר דוקטור, בהצטיינות (magna cum laude), עבור דיסרטציה שעסקה ביהודים בווירצבורג בימי הביניים ("Die Juden in Würzburg während des Mittelalters"). ב-1935, ימי גרמניה הנאצית, עלה לארץ ישראל וחי בה עד 1947. בארץ פעל כמרצה, סופר ועורך. בשנים 1944–1947 שימש כחוקר במכון הארץ ישראלי לפולקלור ואתנולוגיה שהקים רפאל פטאי בירושלים. בשנת 1948 היגר לארצות הברית, והתאזרח בה. שם לימד תחילה ספרות חז"ל ותולדות עם ישראל בבולטימור (Baltimore Hebrew College; כיום Baltimore Hebrew University) עד 1951. משנה זו היה חבר סגל במדרשה ללימודי היהדות בשיקגו (College of Jewish Studies in Chicago; בהמשך נקרא Spertus College of Judaice), שם לימד היסטוריה של עם ישראל. בין השנים 1952 ל-1971 כיהן כראש המחלקה ללימודים מתקדמים. הגיע לדרגת Distinguished Service Professor. היה חבר האקדמיה האמריקאית למדעי היהדות וחבר מועצת רבני שיקגו. באביב 1935 נישא בוורשה לציליה חנה צמח (Celia Cemach). היה אב לפיליס (אשת יורם גֶלמן) ולרות. בעברית רומה וירושלים: תולדות היחס של יהודי איטליה לארץ ישראל, ירושלים: מוסד הרב קוק שעל יד המזרחי העולמי, תש"ד 1944. היהודים בספרד משנת קנ"א עד הגירוש, ירושלים: קרית-ספר (כתבי מקורות לתולדות ישראל), תש"ח 1948. (חוברת) "מילון ביאוגראפי לאישי הריניסאנס", בתוך: יעקב בורקהרדט, תרבות הריניסאנס באיטליה (בעריכתו המדעית של חירם פרי (פלאום) בצירוף הערות ומערכת תמונות ועוד שלוש נספחות; תרגם יעקב שטיינברג), ירושלים: מוסד ביאליק, תשי"ג 1953. חיי היהודים באיטליה בתקופת הריניסאנס, ניו יורק: עגן, תשט"ו 1955. (תורגם לאנגלית בשם "The Jews in the world of the Renaissance"; קיצור הספר יצא במסגרת כרך ו של ספר הלימוד "תולדות עם ישראל" בעריכת ישראל יצחק לוין, בוסטון: בית המדרש למורים.) בצבת הדורות: מימי הביניים לזמנים חדשים, ניו יורק – תל אביב – ירושלים: הוצאת עוגן על יד ההסתדרות העברית באמריקת, בשיתוף עם הוצאת ספרים מ' ניומן, תש"ך 1960. ערכים רבים ב"אנצקלופדיה לתולדות גדולי ישראל" שערך מרדכי מרגליות מאמרים (מבחר): 'מחלוקותיו של מיסיר ליאון עם רבני דורו וניסיונו להטיל מרותו על יהודי איטליה', ציון (כתב עת), שנה יב (תש"ז). 'הפנקס הראשון של החברה חסד ואמת בריגייו'; יוצא לאור על פי כתב יד בבית הספרים הלאומי והאוניברסיטאי בירושלים; עם מבוא והערות מאת משה אביגדור שולוואס, רשומות ד (תש"ז), 98–130. כעורך ומהדיר איטליה: כתב עת לחקר תרבות יהודי איטליה ותולדותיהם (עורך). (יצא רק גיליון אחר בניסן/סיוון תש"ה 1945). שמואל דוד לוצאטו, פרקי חיים, ניו יורק: תלפיות, תשי"א. שמחה לוצאטו, מאמר על יהודי ויניציה, ירושלים: מוסד ביאליק, תשי"א. ביידיש דאטען און כראניק: צו דער געשיכטע פון דער תורה ועבודה-בעוועגונג אין פוילען, ורשה: תורה ועבודה-בעוועגונג (תורה ועבודה, חוברות 9–12), 1935. ביבליאגראפישער פיהרער: פאר יודישען און אלגעמיינעם וויסען, ורשה: ההנהלה הראשית פון דער תורה ועבודה-בעוועגונג אין פוילען (תורה ועבודה, חוברות 7–8), תרצ"ה 1935. באנגלית Between the Rhine and the Bosporus: Studies and Essays in European Jewish History, Chicago: College of Jewish Studies Press, 1964. From East to West: The Westward Migration of Jews from Eastern Europe during the Seventeenth and Eighteenth Centuries, Detroit: Wayne State University Press, 1971. The Jews in the world of the Renaissance (translated by Elvin I. Kose), Leiden: Brill, 1973. (תרגום של: חיי היהודים באיטליה בתקופת הרנסאנס) Jewish Culture in Eastern Europe: The Classical Period, New York: Ktav Pub. House, 1975. The History of the Jewish People, Chicago: Regnery Gateway, 1982-1985, 3 Vols.: v. 1: The Antiquity, 1982. v. 2: The Early middle Ages, 1982. v. 3: The Late Middle Ages, 1985. בגרמנית Die Juden in Würzburg während des Mittelalters, Diss., 1934. גצל קרסל, לכסיקון הספרות העברית בדורות האחרונים, מרחביה: ספרית פועלים, תשכ"ז 1967, כרך ב, עמ' 889–890. רשימת הפרסומים של משה אביגדור שולוואס, בקטלוג הספרייה הלאומית רשימת המאמרים של משה אביגדור שולוואס באתר רמב"י משה אביגדור שולוואס, בספרייה היהודית המקוונת (באנגלית): ביוגרפיה קצרה ורשימת פרסומים הודעה על מותו בשיקגו טריביון, 23 באפריל 1988 (באנגלית) רשומה גנאלוגית באתר geni רשימת פרסומיו של משה אביגדור שולוואס באתר worldcat משה אביגדור שולוואס (1909-1988), דף שער בספרייה הלאומית מפרי עטו: דאָס אשכּנזישע ייִדנטום אין איטאַליע, ייווא בלעטער 34 (1950), 157–181, באתר היברובוקס (ביידיש) לתולדות הספר בתחום התרבות של היהדות האשכנזית בימי הביניים, בתוך: שמעון ברנשטיין וגרשון א' חורגין (עורכים), ספר יובל לכבוד שמואל קלמן מירסקי: למלאת שלשים שנה לעבודתו ... בשדה המדע והרבצת התורה באמריקה, ניו יורק: הוצאת ועד היובל, תשי"ח, עמ' 337–349, באתר היברובוקס בית המדרש לרבנים בברלין, בתוך: שמואל ק. מירסקי (עורך), מוסדות תורה באירופה בבנינם ובחורבנם, ניו יורק: עגן, תשט"ז 1956, עמ' 689–713, באתר היברובוקס (גרסת html באתר דעת) בית אברבנאל באיטליה, בתוך: אברהם אלמאליח (עורך), חמדת ישראל: קבץ לזכרו של ... מרן חיים חזקיהו מדיני (חח"מ)... למלאת ארבעים שנה לפטירתו, כסלו תרס"ה – כסלו תש"ה, ירושלים: בית החולים הכללי משגב לדך, תש"ו, עמ' 114–121, באתר היברובוקס "ע ד ו ת", הד-המזרח, 30 בנובמבר 1945